**Hajdúbagos Község Önkormányzata Képviselő-testületének 1/2020. (I.30.) önkormányzati rendelete**

**az Önkormányzat Szervezeti és Működési Szabályzatáról szóló 19/2019. (X.23.) önkormányzati rendelet módosításáról**

Hajdúbagos Község Önkormányzat Képviselő-testülete a Magyarország Alaptörvénye 32. cikk (1) bekezdés d) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében kapott felhatalmazás alapján, és a nemzetiségek jogairól szóló 2011. évi CLXXIX. törvény 80. § (2) bekezdésében meghatározott feladatkörében eljárva, Hajdúbagos Község Önkormányzat Képviselő-testülete a következőket rendeli el:

**1. §**

Az Önkormányzat Szervezeti és Működési Szabályzatáról szóló 19/2019. (X.23.) önkormányzati rendelet (a továbbiakban: Rendelet) bevezető rendelkezése a következő:

*„Hajdúbagos Község Önkormányzat Képviselő-testülete a Magyarország Alaptörvénye 32. cikk (1) bekezdés d) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében kapott felhatalmazás alapján, és a nemzetiségek jogairól szóló 2011. évi CLXXIX. törvény 80. § (2) bekezdésében meghatározott feladatkörében eljárva, Hajdúbagos Község Önkormányzat Képviselő-testülete a következőket rendeli el:”*

**2. §**

A Rendelet 9. § (2) bekezdése hatályon kívül helyezve

**3. §**

A Rendelet 11. § (4) bekezdése a következőképpen módosul:

„Az előterjesztés a Képviselő-testület elé írásban nyújtható be. Egyszerűbb *megítélésű* ügyekben írásos előterjesztés nem kötelező. *Egyszerűbb megítélésű például az olyan ügy, mely az önkormányzat számára előnyös és amelyek eldöntéséhez nem szükséges szakértő bevonása*.”

**4. §**

A Rendelet 12. § (2) bekezdése a következőképpen módosul:

„(2) A képviselő-testület az alakuló ülését a *választás eredményének jogerőssé válását* követő tizenöt napon belül tartja meg. Az alakuló ülést a polgármester hívja össze és vezeti. Az alakuló ülés ünnepélyessé tételéről a polgármester a jegyző útján gondoskodik. Az alakuló ülés napirendjei:

1. a választási bizottság tájékoztatója a választás eredményéről, megbízólevelek átadása;
2. képviselők és a polgármester eskütétele;
3. a polgármester programjának ismertetése
4. a polgármester illetményének megállapítása
5. alpolgármester választása, eskütétele,
6. alpolgármester tiszteletdíjának megállapítása;
7. bizottságok megalakítása, elnökeik megválasztása.”

**5. §**

A Rendelet 18. § (3) bekezdése a következőképpen módosul:

„A képviselők az ülésen a polgármestertől, az alpolgármestertől, a bizottságok elnökeitől, valamint a jegyzőtől önkormányzati ügyekben felvilágosítást kérhetnek, (interpellálhatnak), amelyre az ülésen, vagy legkésőbb***30*** napon belül írásban  érdemi választ kapnak.”

**6. §**

A Rendelet 19. § (14) bekezdése a következőképpen módosul:

„A titkos szavazást a Pénzügyi Bizottság bonyolítja le. *Titkos szavazást lehet tartani mindazokban az ügyekben, amelyekben zárt ülést kell tartani, illetve zárt ülés tartható. A titkos szavazást kezdeményezheti a polgármester vagy bármelyik települési képviselő. A titkos szavazás elrendeléséről a Képviselő-testület vita nélkül egyszerű szótöbbséggel dönt.*

1. *A titkos szavazás zárt borítékba helyezett szavazólapon (esetleg szavazóhelyiségben) és urna igénybevételével történik.*
2. *A Képviselő-testület egyszerű többséggel határoz a szavazólapra felkerülő jelöltek személyéről. Érvényesen szavazni a szavazólapon a jelölt neve mellett elhelyezett körben két egymást metsző vonallal lehet. Érvénytelen az a szavazat, amelyik nem tartalmaz szavazatot, vagy a szavazás által eldönteni kívánt ügyre irányadó jogszabályba foglaltnál több szavazatot tartalmaz.*
3. *A szavazatszámláló bizottság összeszámolja a szavazatokat, megállapítja az érvényes és érvénytelen szavazatok számát, arányát.*
4. *A szavazás eredményéről a bizottság elnöke a testületnek jelentést tesz.*
5. *A titkos szavazással hozott döntést a Képviselő-testület határozatba foglalja”*

**7.§**

A Rendelet 22. § (5) bekezdése a következőképpen módosul:

*„Nyílt üléséről egy eredeti példányban kell papír alapon jegyzőkönyvet készíteni, és a jegyzőkönyvet az ülést követő 15 napon belül elektronikus úton meg kell küldeni a Hajdú-Bihar Megyei Kormányhivatal részére.*

*Zárt üléséről egy eredeti példányban kell papír alapon jegyzőkönyvet készíteni, és a jegyzőkönyvet az ülést követő 15 napon belül elektronikus úton meg kell küldeni a Hajdú-Bihar Megyei Kormányhivatal részére.*

*Az eredeti példányt a mellékleteivel együtt a jegyző kezeli, aki azokat évente bekötteti és irattárba helyezi. A jegyzőkönyv közokirat, amelynek elkészítéséről a jegyző gondoskodik. A hitelesítés érdekében a jegyzőkönyv fénymásolatának utolsó oldalát „A fénymásolat az eredetivel megegyezik” bélyegző lenyomatával kell ellátni, amelyet a jegyző dátummal lát el és aláír.”*

**8.§**

A Rendelet 24. § (3) bekezdése a következőképpen módosul:

*„A bizottsági döntéshozatalból ki kell zárni azt, aki az ügy elbírálásában valamilyen szempontból érdekelt.”*

**9.§**

A Rendelet 26. § (3) bekezdése a következőképpen módosul:

A polgármesternek a bizottságokkal összefüggő főbb feladatai:

* indítványozhatja a bizottság összehívását;
* felfüggesztheti a bizottság döntésének végrehajtását, ha az ellentétes a Képviselő-testület határozatával vagy az sérti az önkormányzat érdekeit. A felfüggesztett döntésről a Képviselő-testület a következő ülésén határoz.

**10.§**

A Rendelet 32. § (3) bekezdése a következőképpen módosul:

„A településen működő civil szervezeteket az SZMSZ *5. számú függeléke* tartalmazza.”

**11. §**

A Rendelet 37. § (6) bekezdése hatályon kívül helyezve.

**12. §**

A Rendelet 2. § (1) bekezdése a következő a/ ponttal egészül ki:

„(2) Az önkormányzat jogi személy. Az önkormányzati feladat-, és hatáskörök a Képviselő-testületet illetik meg, melyeket jelen rendeletben vagy más, önkormányzati rendeletben megállapított szabályok szerint a polgármesterre, a bizottságaira, a jegyzőre és a társulásra átruházhat.

*a/ A Képviselő-testület feladatainak hatékonyabb, célszerűbb ellátása érdekében önkormányzati társulásokban vesz részt. Az önkormányzat részvételével működő társulás jogállására, működésére és részletes feladatára vonatkozó rendelkezéseket a társulási megállapodás tartalmazza.”*

**13. §**

A Rendelet 3. § (1) bekezdése a következőképpen módosul:

1. Az önkormányzat önként vállalt feladatai:

- Bursa Hungarica Felsőoktatási Ösztöndíjpályázat

- civil szervezetek támogatása

- konyha működtetése

- idősek otthona működtetése

*Hajdúbagos Község Önként vállalt feladatait az szmsz 1. számú melléklete tartalmazza.*

*Hajdúbagos Község testvértelepüléseit az szmsz 7. számú függeléke tartalmazza.*

**14. §**

A Rendelet 4. § (1) bekezdése a következőképpen módosul:

„A Képviselő-testület egyes feladatainak gyakorlását átruházhatja a polgármesterre, a bizottságokra és a jegyzőre. *Az átruházott hatásköröket a 2-es és 3-as számú mellékletek tartalmazzák.”*

**15. §**

A Rendelet 29. § (2) bekezdése a következőképpen módosul:

„(2) A Hajdúbagosi Polgármesteri Hivatal a jegyző által elkészített és a Képviselő-testületek által jóváhagyott egységes Szervezeti és Működési Szabályzat alapján működik, mely részletezi a Hajdúbagosi Polgármesteri Hivatal önkormányzati és államigazgatási feladatait, valamint a belső (dolgozók közötti) munkamegosztást. *A polgármesteri hivatal szervezeti és működési szabályzatát ezen szmsz 3. számú függeléke tartalmazza.”*

**16. §**

A Rendelet 35. § (1) bekezdése a következőképpen módosul:

1. A helyi önkormányzat gazdálkodásának biztonságáért a Képviselő-testület, a gazdálkodás szabályszerűségéért a polgármester felelős. *Az önkormányzat kormányzati funkcióit az szmsz 4. számú függeléke tartalmazza.*

**17. §**

A Rendelet 32. §-a következő, (3) bekezdéssel egészül ki:

*(3)A településen működő civil szervezeteket az SZMSZ 5. számú függeléke tartalmazza.*

**18. §**

A Rendelet 32. § (1) bekezdése a következőképpen módosul:

1. A Képviselő-testület – a költségvetésben meghatározott összeg erejéig – anyagilag is      támogathatja a lakossági önszerveződő közösségek tevékenységét, illetőleg az ilyen közösségekkel együttműködik. A felek kötelezettségei *közigazgatási szerződésben* kerülnek rögzítésre. Az együttműködés formája a képviselő-testületi ülésen való részvétel, illetve tanácskozási jog biztosítása is lehet. *A közigazgatási szerződést az szmsz 6. számú függeléke tartalmazza.*

**Záró rendelkezések**

(1) Ez a rendelet a kihirdetését követő napon lép hatályba. A rendelet kihirdetéséről az SZMSZ-ben foglaltaknak megfelelően, helyben szokásos módon a jegyző gondoskodik.

(2) Ez a rendelet a kihirdetését követő 2. napon hatályát veszti.

**Hajdúbagos, 2020. január 30.**

**Szabó Lukács Imre                                        Dr. Patakyné dr. Gáti Zsuzsa**

**polgármester                                                                     jegyző**

Záradék:

**A kihirdetés időpontja: 2020. január 30.**

**Dr. Patakyné dr. Gáti Zsuzsa**

**jegyző**